พอดีว่าหนูกินยาคุมแบบ28เม็ด เผอิญว่า จะกินเม็ดที่14 แต่ดันไปแกะเม็ดที่18 แล้วก็ข้ามเม็ดที่15-17มา จนกินถึงเม็ดที่20จะเป็นไรมั้ยคะ ถ้าหนูกินผิดเม็ด
สวัสดีค่ะ ยาคุมกำเนิดแบบแผงรายเดือนจำนวน 28 เม็ดนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้โดยการใช้ยาคุมแบบแผง 28 เม็ดนั้น จะต้องดูว่าเป็นประเภทที่มีจำนวนฮอร์โมนเท่ากันทุกเม็ดใน 21 เม็ดที่เป็นฮอร์โมนหรือไม่ ถ้าใช่ สามารถกินสลับเม็ดกันได้ เพียงแต่ต้องกินทุกวันติดต่อกันจนครบแผงยา แต่หากเป็นชนิดที่มีฮอร์โมนไม่เท่ากันจะกินสลับเม็ดกันไม่ได้ แนะนำการนำชนิดยาไปปรึกษาแพทย์และเภสัชกรใกล้บ้านอีกครั้ง แต่ส่วนใหญ่ยาคุมกำเนิดมักจะมีปริมาณฮอร์โมนเท่ากันทุกเม็ดค่ะ